Teresa Forcades i Vila

**Teresa Forcades i Vila** (født 1966) er en katalansk lege, benediktinernonne og sosialaktivist. Hun  er kjent aom fordatter innen feministisk teologi, for kontroversielle synspunkter på kirken, folkehelsen og katalansk uavhengighet, og for sin vaksineskepsis.
## Liv og virke
### Bakgrunn
Teresa Forcades ble født i Barcelona i 1966, og vokste opp i et hjem der foreldrene avviste religion. Hun ble imidlertid sendt til den private *Jeau Hjerte*-skolen, hvor hun oppdaget religiøs tro gjennom undervisningenb om Bibelen gitt av de ordenssøstrene som drev skolen. Hun fortsatte med å studere medisin ved Universitetet i Barcelona. 

I 1992 flyttet hun til USA, hvor hun i 1995 fullførte et residentur ved University of Buffalo *School of Medicine*, med spesialisering i indremedisin. Etter å ha fått studiestipend, flyttet hun til Cambridge i Massachusetts, hvor hun oppnådde graden *Master of Divinity* (protestantisk teologi) fra *Harvard Divinity School* i 1997.

### Benediktinerinne
Som et resultat av et opphold for å forberede seg til noen eksamener som Forcades hadde ved St. Benediktklosteret i Montserrat, grunnlagt i 1952, og knyttet til det berømte klosteret Santa Maria de Montserrat, fikk hun kall til klosterlivet. I september 1997 trådte hun inn ved klosteret, hvor hun fulgte Benedikts regel, mens hun fortsatt arbeidet innen religionsvitenskap, teologi og medisin. I 2004 oppnådde hun en doktorgrad i folkehelse fra Universitetet i Barcelona. I 2005 oppnådde hun en grad i teologi. 

Graden hennes i teologi ble ikke validert av de spanske katolske fakultetene ettersom hun hadde oppnådd den ved et protestantisk fakultet, så hun måtte uteksamineres i fundamentalteologi ved *Fakultetet for teologi i Catalonia* ved *Institutt for fundamentalteologi* i Sant Cugat i 2005, med en avhandling om treenighetens mysterium, «La Trinitat, avui» (Treenigheten, i dag). Han tok doktorgraden i teologi i 2009, med en avhandling om personbegrepet i klassisk trinitarisk teologi i forhold til den moderne forestillingen om frihet som selvbestemmelse.

Teresa Forcades i Vila var fra 2009 til 2011 visepresident og deretter til 2013 skattemester for ESWTR.

Fra 2009 hadde hun gjesteprofessorat ved *Lehrstuhl für Theologie und Geschlechterstudien* i Humboldt-Universitetet i Berlin.

### Feminisme
Teresa Forcades forstår feminisme som en form for frigjøringsteologi. Hun har åpent kritisert den katolske kirken* som «misogyn og patriarkalsk i sin struktur»*.  Hun har utviklet sine tanker rundt dette i lys av frigjøringsteologien.

### Katalansk uavhengighet
I 2013 var Teresa Forcades medforfatter av «Manifestet for innkalling av en konstituerende prosess i Catalonia» (*procés constituent a Catalunya*) sammen med økonomen Arcadi Oliveres. I den foreslo de å oppnå uavhengighet for Katalonia gjennom ny politisk og sosial modell basert på selvorganisering og sosial mobilisering. Hennes politiske aktivisme førte til at den engelske avisen The Guardian karakteriserte henne som *«en av de mest frittalende ... lederne av Sør-Europas ytterste venstrefløy»*.

I 2015, da nok en stor avstemning for katalansk uavhengighet nærmet seg, fikk sr. Teresa Forcades tillatelse fra hennes ordensoverordnede og Den hellige stol til å legge til side sin nonnedrakt og ikle seg sekulære antrekk, og gå inn på den politiske arena for å lede den venstreorienterte *procés constituent a Catalunya*-bevegelsen. Hun bemerket: *«Kritikk er å forvente. Jeg følger noen som heter [[jesus Kristus|Jesus]], og han fikk mye av det.»* 

I 2018 returnerte hun til Santa Maria de Montserrat for å gjenoppta livet som kontemplativ nonne.

### Folkehelse
I 2006 ble boken hennes *Los crímenes de las grandes compañías farmacéuticas* publisert, der hun fordømmer overgrepene til store farmasøytiske selskaper som bruker sin økonomiske makt til å sette sine interesser over folkehelsen. Ifølge Forcades er farmasøytisk forskning basert på økonomisk suksess og ikke på sykdommers dødelighet. Hun klager også over overgrep mot syke mennesker i den tredje verden.

I slutten av september 2009 presenterte hun fakta i en spanskspråklig internettvideo som sådde tvil om faren for svineinfluensa. Etterpå ble det fulgt opp med intervjuer med henne i flere aviser. I april 2019 dukket hun opp på en kongress i *Colegio Oficial de Enfermería de Barcelona*, *Jornades Naturals Primavera 2019*.

### Vaksinasjon
Siden i det minste 2009 har Forcades gått inn for synspunkter om det hun fremhever som farene ved vaksiner. En artikkel fra 2009 i *[[El País]]* kritiserte Teresa Forcades' reserverte holdning til influensavaksiners trygghet. Den kritiske holdning i artikkelen ble senere forsvart av avisens redaktør Milagros Pérez Oliva. I 2021 kritiserte New York Times henne for hennes vaksineskepsis i forhold til COVID-19-pandemien.
## Verker
;Som forfatterinne
* 2003 - *Valors femenins emergents*, Barcelona
* 2005 - *La Trinitat, avui*, Abadía de Montserrat, Barcelona, ISBN 84-8415-750-4
* 2006 - *Los crímenes de las grandes compañías farmacéuticas*, Cristianisme i Justícia, Barcelona. ISBN 84-9730-138-2
* 2007 - *La teología feminista en la història* Fragmenta Editorial, Barcelona, ISBN 978-84-92416-07-3
* 2011 - *Ser persona, avui: Estudi del concepte de "persona" en la teología trinitària clàssica i de la seva relació amb la noció moderna de llibertat*, Publicacions de l'Abadia de Montserrat, Barcelona, ISBN 978-84-9883-442-2
* 2011 - *La teología feminista en la historia*, Fragmenta Editorial, Barcelona, ISBN 978-84-92416-39-4
* [2013] - *Diálogos con Teresa Forcades*, Dau, Barcelona, ISBN 978-84-941031-0-0
* [2015] - *Está en nuestras manos*, Dau, Barcelona, ISBN 978-84-941031-8-6.

;
;Artikler
* 2003 - *Die Herausforderung der kulturellen und religiösen Vielfalt in Europa*, Synodalia, Zwite Europäische Frauensynode Zusammen Vielfalt Leben, Bellaterra , 5.-10. august 2003

;
;Som medarbeider
* 1996 - Schüssler Fiorenza, Elisabeth, *Pero ella dijo : prácticas feministas de la interpretación bíblica* (trad. Eva Juarros Daussá; forord: Teresa Forcades), Editorial Trotta, ISBN 84-8164-130-8.
* 2009 - *Medicamentos* (Joan Rovira (red.), et al.), Icaria Editorial, Barcelona, ISBN 9788498881158.

## Referanser